**FELHÍVÁS**

**Tisztelt Üzemeltetők!**

Tájékoztatjuk Önöket, hogy *a kereskedelmi tevékenységek végzésének feltételeiről szóló  210/2009. (IX. 29.) Korm. rendelet* (a továbbiakban: Korm. rendelet) 2021. január 1. napjával történő módosulását követően a Korm. rendelet 31. § alapján:

**„a 2021. január 1-ig bejelentett vendéglátó üzletek esetén a 4. melléklet szerinti vendéglátó üzlettípust a kereskedő legkésőbb 2021. március 31-ig köteles bejelenteni a jegyzőnek.”**

Kérem szíveskedjenek nyilatkozatukat a **megadott határidőn belül teljesíteni** hivatalunk felé az alábbi lehetőségek választásának egyikével. Felhívjuk figyelmüket, hogy **e-mailen a nyilatkozatokat nem tudjuk befogadni, az elektronikus ügyintézésre kötelezett gazdálkodó szervezetek, beleértve az egyéni vállalkozókat is,** papír alapon a nyilatkozatot nem tudják leadni, személyesen az ügyfélszolgálati irodákon sem. A nem megfelelő úton benyújtott nyilatkozat nem alkalmas joghatás kiváltására, hatálytalan. Elektronikus benyújtás választható módjai:

* E-önkormányzat (OHP) portálon elérhető nyomtatvány segítségével, mely a következő linken elérhető: <https://ohp-20.asp.lgov.hu/nyitolap>. Az Önkormányzat keresőben Budapest I. kerület Budavári Önkormányzatot válassza. Ipar-kereskedelem ágazatban a következő űrlap kiválsztása szükséges: BEJELENTÉS NEM ÜZLETKÖTELES TERMÉK FORGALMAZÁSÁRÓL. A bejelentés során megjelölendő az adatváltozás bejelentése menü.

Amennyiben gazdálkodó szervezet (cég) nevében kíván ügyet intézni:

Bejelentkezéskor mindig a SAJÁT NÉVEN (MAGÁNSZEMÉLYKÉNT ELJÁRVA) szerepkör választódik ki. Amennyiben cég képviseletében szeretne eljárni, kattintson a SZEREPKÖRVÁLTÁS gombra. A megjelenő felületen, a SZEREPKÖR felirat alatt levő listából válassza ki a „Cég nevében” értéket. Megjelenik két ADÓSZÁM mező. Az elsőben megadhatja a képviselő cég adószámát, alatta pedig a képviselt cégét. Kattintson a SZEREPKÖRVÁLTÁS gombra.

FIGYELEM: A kitöltött, hibátlan űrlap a felső menüsor „Az űrlap beküldése” menüpontjának használatával küldhető be. A portál megjelenít egy megerősítő képernyőt. Kattintson az „igen” gombra, ekkor az űrlapból a háttérben elkészül egy PDF-dokumentum. A rendszer felhasználói beavatkozás nélkül elvégzi az űrlap AVDH-val történő hitelesítését. Hitelesítés után megjelenik egy felület, a CSATOLMÁNYOK HOZZÁADÁSA. Itt van lehetősége az űrlaphoz csatolmányokat rögzíteni. A „Feltöltés” gomb megnyomása után, számítógépéről töltheti fel a szükséges csatolmányokat. A feltölthető dokumentumok mérete összesen maximum 25 MB lehet. A csatolmányok elnevezésében nem szerepelhetnek különleges karakterek. (pl. #, &, \*). A „Hitelesítés” gombra kattintva a feltöltött és kiválasztott csatolmány hitelesítésre kerül az AVDH-val, ezt mindenképpen kérjük megjelölni!

* E-papír szolgáltatás segítségével, mely a következő oldalon elérhető: <https://epapir.gov.hu/>

Ügyfélkapus belépést követően beállítani szükséges, hogy bejelentését cégként teszi (pipával jelölendő), továbbá megadni szükséges a cég nevét és adószámának első 8 számjegyét. Ezt követően az ügytípusok és témacsoportok kiválasztásánál is az EGYÉB kategória jelölendő, melyet követően kiválasztható címzettként a Budapest Főváros I. kerület Budavári Önkormányzat hivatali kapuja. Az alatta látható szövegdobozban az üzlet beazonosításához szükséges adatokat kérjük megadni a nyilatkozat során, vagy mellékelten csatolni a honalpunkon elérhető nyomtatványt kitöltött formában: <http://www.budavar.hu/igazgatasi-iroda-nyomtatvanyai> 17. számú bejelentőlap: Nyilatkozat vendéglátó üzlettípusról, amelyet az Azonosításra Visszavezetett Dokumentumhitelesítés (AVDH) szolgáltatással hitelesíthet, ezért kérjük, hogy a csatolmányát hitelesítse a Hitelesítés gombbal!

Amennyiben az üzemeltetésükben lévő **üzlet elnevezése eltér a választott üzlettípustól** (az üzlet elnevezésében másik üzlettípus szerepel *pl. XY Kávézó a jelenlegi elnevezés, de bár vagy étterem üzlettípus kerül megjelölésre)* kérjük jelezzék az üzlet elnevezésének módosítását is a bejelentés során, tekintettel arra, hogy megtévesztő az üzlettípustól eltérő üzletnév!

Amennyiben a **kereskedelmi tevékenységüket véglegesen megszüntették**, azonban ennek bejelentését elmulasztották megtenni hivatalunk felé, kérjük haladéktalanul nyújtsák be nyilvántartásból való törlés iránti bejelentésüket a fenti módokon.

**A Korm. rendelet 4. melléklet szerinti**

**vendéglátóhely üzlettípusok és azok jellemzői**

**1. Étterem**

Fő terméktípusa: Melegétel

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, többször használatos edényekben (étkészlet, poharak stb.). Vendégtérrel rendelkezik, a vendégeknek biztosítani kell a helyszíni fogyasztás lehetőségét.

Konyha jellege, ételkészítés helye: Az ételeket helyben készítik, főzőkonyhával rendelkezik.

**2. Büfé**

Fő terméktípusa: Melegétel/hidegétel

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik.

**3. Cukrászda**

Fő terméktípusa: Cukrászati készítmény, édesipari termék

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: A cukrászati termékeket nem feltétlenül a helyszínen készítik.

**4. Kávézó, alkoholmentes italokra specializálódott vendéglátóhely**

Fő terméktípusa: Kávéital, alkoholmentes ital

Tevékenység TEÁOR kódja TEÁOR’08: 5630 - Italszolgáltatás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik.

**5. Italüzlet, bár**

Fő terméktípusa: Szeszes ital

Tevékenység TEÁOR kódja TEÁOR’08: 5630 - Italszolgáltatás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik.

**6. Zenés-táncos szórakozóhely**

Fő terméktípusa: Szeszes ital

Tevékenység TEÁOR kódja TEÁOR’08: 5630 - Italszolgáltatás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: Zenés szolgáltatást nyújt, tánctérrel rendelkezik. A kiszolgálás lehet hagyományos vagy önkiszolgáló, egyszer vagy többször használatos edényekben (poharak stb.).

Konyha jellege, ételkészítés helye: Az ételeket nem feltétlenül a helyszínen készítik.

**7. Munkahelyi/közétkeztetést végző vendéglátóhely**

Fő terméktípusa: Melegétel/hidegétel

Tevékenység TEÁOR kódja TEÁOR’08: 5629 - Egyéb vendéglátás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, többször használatos edényekben (étkészlet, poharak stb.). Vendégtérrel rendelkezik, a helyszíni fogyasztás lehetőségét kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik, minimum tálalóval vagy melegítőkonyhával kell rendelkeznie.

**8. Gyorsétterem**

Fő terméktípusa: Melegétel/hidegétel

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Egész éven át nyitva tartó/időszakos

Kiszolgálás jellege, felhasznált eszközök, fogyasztás helye: A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik, minimum befejező konyhával rendelkezik.

**9. Rendezvényi étkeztetés**

Fő terméktípusa: Melegétel/hidegétel

Tevékenység TEÁOR kódja TEÁOR’08: 5621 - Rendezvényi étkeztetés

Üzemeltetés típusa: Alkalmi

Kiszolgálás jellege, felhasznált eszközök, fogyasztás helye: A kiszolgálás helye a rendezvény. A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania.

Konyha jellege, ételkészítés helye: Az ételeket nem feltétlenül a helyszínen készítik.

**10. Alkalmi vendéglátóhely**

Fő terméktípusa: Melegétel/hidegétel, kávéital, alkoholmentes és szeszes ital

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Alkalmi

Kiszolgálás jellege, felhasznált eszközök, fogyasztás helye: Meghatározott helyen üzemel. A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Pl. Telepített food truck, borozó egy borfesztiválon

Konyha jellege, ételkészítés helye: Az ételeket nem feltétlenül a helyszínen készítik.

**11. Mozgó vendéglátóhely**

Fő terméktípusa: Melegétel/hidegétel, kávéital, alkoholmentes és szeszes ital

Tevékenység TEÁOR kódja TEÁOR’08: 5610 - Éttermi, mozgó vendéglátás

Üzemeltetés típusa: Alkalmi

Kiszolgálás jellege, felhasznált eszközök, fogyasztás helye: Folyamatosan változtatja a helyét, nem tartózkodik huzamosabb ideig egy helyben. A kiszolgálás önkiszolgáló értékesítés formájában történik nem biztosít ülőhelyet, egyszer vagy többször használatos edényekben (étkészlet, poharak stb.). Pl. Mozgó food truck, mozgó (kiskocsin) borozó egy borfesztiválon

Konyha jellege, ételkészítés helye: Az ételeket nem feltétlenül a helyszínen készítik.